
Propast svijeta 

izašla je kao IV. knjiga „Popularne biblioteke". U toj živoj viziji budućnosti 
iznosi slavni francuski astronom Flammarion astronomijske, geologijske, rae- 
teorologijske, fiziologijske teorije o vjerojatnoj propasti svijeta. Sve je tu 
pisano velikom naučenjačkom spremom i bujnom fantazijom, a okvir je tome 
svemu jedan dogođaj u 25. stoljeću. Rodu je ljudskom zaprijetila opasnost: 
sraz kometa sa Zemljom. Mi proživljavamo s tadašnjim ljudstvom strašnu 
krizu, prisustvujemo raspravama o čudnom tom dogođaju, slušamo najod- 
ličnije učenjake i filozofe, među kojima se navlastito ističe „nezavisni 
hrvatski biskup Mayerstross“ smionim svojim razlaganjima, slobodnim 
svojim mislima. Knjiga je ukusno opremljena i sa 60 slika ukrašena. 
Cijena je knjizi neuvezanoj 4 K 50; uvezanoj 5 K 80. Za pretplatnike 
„Prirode" nevezana 3 K 40, a uvezana 4 K 40. Naručuje se uz unapred 
poslan novac kod uredništva „Prirode", Zagreb, Demetrova ul. 1. 


Astronomski priručnik. 

Svakome prijatelju astronomije preporučujemo kalendar 
Bošković za g. 1918. U njemu ćemo naći mnoge podatke' 
iz astronomije i geografije. Cijena uz gotov novac 2 K. Naru¬ 
čuje se kod uredništva „Prirode", Zagreb, Demetrova ul. 1. 


Potresne pripovijesti 

iz života nekih životinja možemo čitati u knjizi „Arno“ od znameni¬ 
toga američkoga prirodoslovca S. E. Thompsona. Pripovijesti su pobudile 
u čitavon svijetu pravu senzaciju, te ih s napetošću čitaju i djeca i od¬ 
rasli. Tko želi, da ima valjanu, ukusnu i poučnu knjigu neka kupi „Arno 
i drugi junaci". Cijena uz gotov novac 3 K. Naručuje se kod uredništva 
„Prirode", Zagreb, Demetrova ul. 1. 



Bingo, 

pripovijest o mom psu. 

Napisao E. S. Thompson. 

1 . 

Bilo je to u početku studenoga godine 1882. Nastala prava 
mamtobska zima i pritisla svom žestinom. Ispružio sam se udobno 
poslije zajutarka u svom naslonjaču, te sam kratio vrijeme gle¬ 
dajući kroz naš prozorčić, odakle se vidio komad prerije i naše 
ravske štale. Sad mi opet pogled padne na staru pjesmicu ,,o 
franceskom psu Bingu", što je bila prilijepljena na zidni balvan 
pokraj mene. No to se moje snatrenje i promatranje na jednom 
prekine, jer ugledah veliku neku sivu životinju, koja je, srljajući 
az prerije, upravila ravno u našu kravsku štalu, a za njom još 
neko manje, crno i bijelo biće, koje ju je žestoko progonilo. 

„Vuk , kliknem, i pograbivši svoju pušku, istrčim napolje, 
da pomognem psu.' Još prije, nego sam mogao stići do štale, već 
je oboje daleko odjurilo. Nakon kratkoga bijega po snijegu, opiše 
vuk oveći luk, a pas našega susjeda Collie-a okruživao ga, če¬ 
kajući na zgodnu priliku, da navali. 

Opalio sam nekoliko hitaca iz prilične udaljenosti, no polu¬ 
čio sam time samo to, da su se iznova stali goniti po preriji. Doskora 
dostigne pas vuka i ščepa ga za stegno, no brzo se opet povuče 
natrag, da izbjegne nasrtaju bijesnoga vuka. Tad iznova započne 
kratko kreševo, koje je opet svršilo dugom, divljom hajkom i taj 
se prizor ponavljao skoro svakih sto metara. Pas je nastojao kod 
•svakog novog nasrtaja, da potjera vuka prema naseobini, a vuk 
se opet uzalud trudio, da umakne prema tamnom rubu šume tamo 
daleko na istoku. Napokon ih nakon cijele jedne milje žestokog 
naganjanja i borbe prestignem, a pas, koji je sada opazio, da je 
.zaštićen s leđa, prijeđe odmah na odlučnu navalu. 

„Priroda" br. 7. — 1918. 

Za nekoliko se časaka smotano klupko bojovnih životinja 
razriješilo. Vidjelo se, kako se vuku čvrsto u hrbat zagrizao okr¬ 
vavljen pas. Sad mi je bilo lako do njih doći i privesti kraju borbu 
dobro uperenim hicem vuku u glavu. 



Kad je za tim taj pas zamjernih pluća opazio, da se njegov 
neprijatelj više ne trza, nije se na nj više ni osvrtao, već se 
uputio ravno prema jednoj farmi, preko prerije, koja je bila uda¬ 
ljena četiri milje, gdje je valjda ostavio svoga gospodara, kad je 
nanjušio vuka. Bila je to divna životinja, koja bi jamačno bila i 
sama obračunala s vukom, sve da ja i nisam priskočio u pomoć,, 
jer sam kasnije saznao, da je taj pas već više takve klateži sa 
svijeta maknuo, ma da su prerijski vukovi bili daleko veći od njega. 

Divio sam se junaštvu toga psa i odmah sam pokušao, da 
ga pošto poto dobijem za se. Međutim, kad sam se popitao kod 
njegova gospodara, dobio sam tek porugljivi odgovor: „Zašto ne 
kupite kojega od njegovih potomaka?" 

Kad sam tako saznao, da Frank — tako se zvalo to su¬ 


sjedovo pseto — nije bio na prodaju, morao sam se, naravno, 
zadovoljiti jednim od njegovih potomaka, t. j. jednim „sinom" 
njegove „supruge«. Taj zajamčeni potomak plemenite jedne obi¬ 
telji bio je okrugljast kao kakova mala lopta, 
prekrita crnim, mekim krznom, te je više na¬ 
ličio kakvom dugorepom medvjediću, nego mla¬ 
dome psu. Uz to je bilo na njemu nekoliko 
smeđih mrlja kao i u njegova oca i osobito 
karakterističan bijel obruč, koji mu je poput 
brnjice okruživao njušku. Radi te jedine slično¬ 
sti s velikim njegovim roditeljem počeo sam 
već sanjati o budućim njegovim junačkim 
djelima. 

Čim sam ga sretno dobio, prva mi je briga bila, kako da 
ga nazovem. Ta je zagonetka bila brzo riješena, jer je ona pje¬ 
smica ,,o franceskom psu Bingu" bila tako usko svezana s našim 
poznanstvom, te smo ga odmah uz potrebne ceremonije prozvali 
imenom „Bingo", 


II. 

Ostali je dio zime proživio Bingo u šupi kao veselo i de- 
beljkasto, ali uvijek prezreno mlado pseto i kraj toga je bivao- 

iz dana u dan sve većim i težim. Neobično je bio radoznao, pa 
ga ni najžalosnije iskustvo nije moglo uvjeriti, da ne valja nosa 
turati u gvožđa za štakore. Domaća maca nije nikako shvatila 
njegove pokušaje, da se s njom sprijatelji. Na¬ 
kon nekoliko žešćih okršaja, došlo je između 
njih doduše do primirja, koje se ipak često 
brzo razvrglo. I tako se već nakon nekoliko 
mjeseci pokazivalo na Bingu, da je on već za 
rana bio svojeglav, te je volio noćivati u konj¬ 
skoj štali, a suši se više nije ni približavao. 

Kad je nastalo proljeće, počeo sam se 
ozbiljno baviti njegovim odgojem. Poslije mno¬ 
gih žalosnih iskustava, njegovih i mojih, na¬ 
pokon sam ga dotjerao dotle, da je na moju 
zapovijed odlazio tražiti našu staru, žutu kravu, 
koja je slobodno pasla na neograđenoj livadi. 

Kad se već sasvim uputio u taj posao, 
nije mu bilo većega veselja od zapovjedi, da 
pođe po kravu. Onda bi odjurio veselo lajući i skačući visoko 
u zrak, da uzmogne točnije pregledati daleku ravnicu u potrazi 
za kravom. Doskora bi se opet vraćao, goneći pred sobom kravu 
koja je uzagrapce trčala, pa je ne bi u miru puštao, dok se ne 
bi sva zasopljena i umorna sklonula gdjegod u skrajnjem kutiću 
svoje štale. 

Bolje bi zacijelo bilo, da je Bingo bio malo manje revan, 
no mi smo mu puštali to veselje, dok mu se ta igra nije stala 
suviše sviđati tako, da je staru kravu gonio kući i onda, kad 
mu to nitko nije zapovijedio. Napokon se nije to više dešavalo 
samo jedan ili dva puta na dan, već je taj prerevni kravar ba¬ 
rem desetak puta na dan odlazio za kravom i gonio jadnicu kući 
sve uz svoju odgovornost. 

Napokon se ta Bingova navika tako izrodila, da je u skoku 
odjurio preko livade svaki puta, kad mu se prohtjelo malo gi¬ 
banja, kad je imao par časaka vremena, ili kad bi se uopće sjetio 
krave i već bi se za nekoliko časaka vraćao natrag, goneći pred 
sobom kravu u konjaničkom galopu. 

S početka nismo pripisivali toj Bingovoj zabavi nikakove 
važnosti, jer smo znali, da se tako krava ne može odveć daleko 
udaljiti od naseobine, no doskora je već došlo dotle, da krava 
nije mogla više dovoljno pasti, pa je jadno omršavila i od dana 
do dana davala sve manje mlijeka. I drukčije je to bilo štetno za 
kravu. Ona je neprestano pazila i nervozno se ogledavala, ne ,će 
li se odakle pojaviti omraženi lapsov, pa se već od rana jutra 
bojažljivo držala blizine štale, kao da se nije usudila dalje poći, 
da i opet ne bude žrtvom žestoke hajke. 

* 

Došlo ljeto i donijelo veliku muku i napast — moskite, no 
još nesnosnije od tih mučitelja bilo je mahanje kravljega repa 
kod muzenja. 

Moj brat Fred, koji je običavao musti krave, bio je isto tako 
nestrpljiv kao i domišljat, pa se dosjetio vrlo originalnoj i jedno¬ 
stavnoj ideji, kako će kravi spriječiti to nesnosno šibanje repom. 
On naprosto objesi o kraj repa priličan komad cigle, pa nastavi 
zadovoljno i udobno svoj posao oko muzenja, dok smo mi drugi 
sve to promatrali sumnjivim pogledima. 


Na jednom se tamo negdje iz cijelog oblaka moskita začuo 
mukao udarac, a odmah za tim cijela bujica ne baš salonskih 
psovki. Krava je mirno dalje preživala, dok se Fred podigao i na¬ 
valio na nju svojim tronoškom. Dobiti 
V od krave ciglom po glavi — već je to 

{I samo vrlo nezgodno, no zlorado veselje 
i porugljivi smijeh gledalaca uprav 0 su 
Vbili nesnosni. 


N\ . te. 




Us^'%' 




Kad je Bingo zapazio tu buku i smetnju u štali, pomislio 
je, da je i on tamo bez sumnje od potrebe, pa je letio u štalu 
i napao kravu s druge strane. Kada je napokon sve 'opet bilo u 
redu i umireno, bilo je mlijeko razliveno, kravljača i tronožak 
slomljeni, a pas i krava jadno izbijeni. 

Jadnome Bingu bilo sve to vrlo nejasno; on je već od prije 
prezirao kravu, a sada je odlučio u dubokoj ogorčenosti, da ne će 
ni u blizinu štalskim vratima, pa se od tog dana zadržavao skoro 
uvijek kraj konja i njihovog staništa. 

Krave na našoj farmi bile su moje, a konji mojega brata. 
Kad je tako Bingo premjestio svoju sklonost i svoje boravište iz 
kravske u konjsku štalu, činilo se kao da i mene napušta i naše 
je staro prijateljstvo prestalo, no u nuždi pristajao je još uvijek 
uza me, kao i ja uza nj, te smo obojica osjećali, da doživotno 
traje jednom sklopljeno i duboko ukorijenjeno prijateljstvo između 
čovjeka i psa. 

Samo još jednom fungirao je Bingo kao kravar i to u jeseni 
iste godine na godišnjem sajmu u Carberry-u. Među točkama. 

što su najviše privlačile, nalazila se izložba stoke i visoko odli¬ 
kovanje i nagrada od dva dolara u gotovom za najbolje uzgojenog 
psa vrste Collie. 

Neiskren me neki prijatelj nagovori, te sam dao Binga za¬ 
pisati u listinu. Urečenoga dana otjeraše kravu već za rana na 


livadu izvan sela. Kad jedošlo vri¬ 
jeme, da Bingo pokaže svoje umjeće, 
upozore ga na kravu, koja je u da¬ 
ljini spokojno pasla, te mu zapo- 




* ''*7v ; 





vjede, da je dotjera; mislili su naravno, daje dotjera pred ocje¬ 
nitelje. J 

No „ obje životinje odluče drukčije — ta nisu uzalud cijeloga 
ljeta vježbali. Kad je krava ugledala Binga, kako u skoku k njoj 
juri, dobro je znala, da joj je jedini spas samo u tome, da se što 
prije skloni u štalu, a i pas je bio uvjeren, da mu je jedina du¬ 
žnost u tom času, da njen tempo što više ubrza. Zato su jurili 
preko prerije kao kad vuk srnu progoni i napokon nam ih ne¬ 
stane s vida u pravcu prema farmi, udaljenoj dvije milje. 

Posljednji su puta vidjeli sudije i sud psa i kravu, a na¬ 
grada je naravno podijeljena drugome, koji se još jedini osim 
meme bio prijavio. 


III. 

Kako već spomenusmo, bio je Bingo vrlo privržen konjima. 
Danju je capkao pokraj njih, a noću je spavao pred štalskim 
vratima. Kamo su kola odlazila, tamo je polazio i Bingo i ničim 
ga se nije moglo odvratiti od toga, pa je baš zato vrlo zago¬ 
netan slijedeći događaj: 

Ja zacijelo nisam bio praznovjeran, niti sam ikada do onoga 
dana povjerovao u kakovo znamenje, pa ipak je taj puta i na 
mene proizvela najdublji dojam jedna zgoda, u kojoj je glavnu 
ulogu imao Bingo. Nas dvojica, t. j. moj brat i ja, živjeli smo u 
ono doba na zaselku De Winton. Jednog jutra odvezao se moj 
brat prema potoku Boggy, da doveze voz sijena, pa kako je tre¬ 
balo za put onamo i natrag cio jedan dan, krenuo je već o za- 

rancima. I tad se desilo nešto vanredno: prvi puta u svom životu 
nije htio Bingo ni za što da pođe za kolima. Moj ga je brat 
nekoliko puta zvao, no on se neprestano držao u sigurnoj uda- 
Ijenosti i nije nikako htio poći za konjima, već je bojažljivo gledao 
za njima. Onda je na jednom podigao u vis svoju 
njušku i započeo dugo i melankolično tuliti. Očima 
je slijedio kola, dok nisu iščezla s vidika, potrčao 
je pače i komad puta još za njima i neprestano ža¬ 
losno zavijao. Cijeli se dan držao u blizini štale — 
po prvi puta dobroljno odijeljen od konja, izvodeći 
uz male stanke pravo mrtvačko opijelo. Bio sam 
posve sam. Čudnovato vladanje psa budilo je u 
meni neku užasnu slutnju o nesreći, što je prijetila. 
Ta me je slutnja sve više mučila, što je više dan odmicao. 

Oko šest sati poslije podne postade Bingovo neprekidno tulenje 
tako nesnosno, te sam počeo bacati za njim, što mi je pod ruku 
došlo. Napokon sam ga otjerao daleko od sebe. No sve je to 
slabo koristilo — one užasne slutnje nisam se mogao nikako 
riješiti. Ta zašto sam uopće i pustio da brat sam pođe tako da¬ 
leko ? Hoću li ga još ikada vidjeti živa? Sudeći po držanju psa 
— mora da se zbilo nešto užasno ... 

Približavalo se doba povratka — i Fred se napokon pojavio 
sa svojim vozom. Oslobođen teške more, koja me je tištila, latio 
sam se konja i pomažući kod isprezanja zapitao sam tek onako 
mimogred: „Je li sve u redu?“ 

„Jest!“ — glasio je lakonički odgovor. 

Tko bi dakle još vjerovao u slutnje? 

Mnogo kasnije pripovijedio sam cijeli taj događaj čovjeku, 
koji je bio upućen u tajne znanosti. On se sav uozbiljio i zapitao: 

„Je li Bingo u pogibli i nuždi uvijek bio uza Te?" 

„Jest". 

„Onda se ne smješkaj — jer onoga si dana bio Ti u po¬ 
gibli. Pas je ostao i spasio Tebi život, premda ne možemo 
znati, od kakve ga je opasnosti spasio...“. 

IV. 

U proljeće započeo sam Binga odgajati. Malo, zatim počeo 
on mene. 

Sred komada prerije, dvije milje dugačkog, što se prostro 
između naše kućice i Carberry-a, stajao je međašnji stup naše 
farme — čvrst balvan, zabit u zemlju sred niskog, nabitog humka 
koji se na daleko vidio. 

Opazio sam, da Bingo nikada nije prolazio kraj tog tajin- 
stvenog stupa ne pretraživši ga najpomnije. Kasnije sam primijetio^ 



da i prerijski vukovi, kao i svi ostali psi iz susjedstva, redovno 
polaze to označeno mjesto; napokon sam opažanjem s pomoću 
dalekozora objasnio tu zagonetku i tako prilično zagledao u Bin- 
gov privatan život. 


* 

Unaj je stup prema međusobnom sporazumu bio signalnom 
.postajom za članove velike obitelji „Canis", iz cijele okolice. 
S pomoću svog izvrsnog njuha saznavali su oni tamo, tko je bio 
od njihova roda zadnji ondje. Kad 
je zapao snijeg, otkrio sam još više 
toga i uvjerio se, da je taj stup bio 
tek jednom točkom cijelog sustava, 
što je bio uređen po svem onom 
kraju. U kratko: sva je okolica bila 
prema potrebi uređena u postaje za 
obavijesti, koje su bile označene 
nekim naoko neznatnim predmetom 
na pr. stupom, kamenom ili bivol- 
skom lubanjom, koja je slučajno 
ostala na dotičnom mjestu. Pomnim 

istraživanjem otkrio sam, da je to bila vrlo zgodna uredba za 
širenje i primanje raznih vijesti. 




d.r 

liv... 

Promatrao sam, kako se Bingo približava stupu, kako njuška 
i pomno pregledava tlo okolo naokolo, a onda na jednom zareži 
i s nakostrušenom dlakom i žarkim očima počinje bijesno grepsti 
po zemlji. Napokon polako ode odanle, kao da su mu noge ukočene, 
i još se od vremena do vremena ogledava. Sve je to od prilike 
u njegovoj pasjoj glavi značilo ovo: 

„Grrr, vuf! To je bio onaj musavi lajavac susjeda Carthy-a. 
Vuf! Tome ću još danas isprašiti leđa. Vuf! Vuf!“ Drugom je 
opet zgodom buljio u trag prerijskog vuka, koji je tamo otkrio, 
i pri tome mrmljao ovako: 

»Trag prerijskog vuka dolazi sa sjevera i zaudara po po¬ 
ginuloj kravi. To je vrlo zanimljivo! Sigurno je zaglavila stara 
Polhvorthova Brezulja. To je vrijedno, da se malo pobliže istraži". 

U drugim zgodama mahao bi repom, letio oko stupa i uz¬ 
duž i poprijeko, samo da što jasnije naznači svoj posjet kod stupa, 
a sve to valjda za obavijest bratu svome Billu, koji je živio u 
Brandonu. Radi toga nije bio zacijelo tek slučaj, da se Bili jedne 
noći kod nas pojavio, te zajedno s Bingom pošao nekamo daleko, 
gdje ih je čekala fina i mirisna pečenka — poginuli konj. 

Katkada se Bingo na jednom tako uzrujao od primljenih 
vijesti, da je skokom potrčao za otkritim tragom sve do bližnje 
„postaje", da tamo sazna štogod više. 

Često je kod toga svog istraživanja samo dostojanstveno ki¬ 
mao glavom, što je od prilike značilo: „Oj, tako ti pasje šape. 

tko li je to bio ovdje?" Ili: „Rekao bih skoro, da sam se s tim 
gospodinom upoznao još prošlog ljeta!" 

Kad se Bingo jednog jutra opet približavao međašnom stupu, 
naježi mu se najednom dlaka, on podvuče rep drhćući po cije¬ 
lom tijelu te se moglo jasno razabrati, da mu je nenadano pozlilo 
— sve sami znakovi, da ga je spopao strah i užas. Nije on imao 
baš nikakve volje, da pođe za tragom, pa se vratio kući i još 
pola ure poslije toga stršila mu je dlaka u zrak. Na izražaju nje¬ 
gova lica jasno se razabirala mržnja i strah. 

Pobližim istraživanjem toga traga, za kojim Bingo nije htio- 
poći, otkrio sam, da je ovaj njegov prestravljen, dubok, grlen 
glas ,,Grrr-vuf“ značio u ljudskom jeziku isto, što i „šumski vuk". 

To je eto samo nešto od onoga, čemu me je Bingo naučio. 
Kad sam onda kasnije vidio, kako se podigao sa svoga hladnog, 
i neudobnog ležaja pred štalskim vratima, kako se protezao i 
snijeg stresao iz kudrave bunde i napokon za sumraka iščezao, 
onda sam obično ovako razmišljao: 

„Aha, obješenjače, znam već, kamo ćeš i zašto ti se noću 
više ne mili u štali. Sad ja dobro znam, zašto su tvoji noćni 
pohodi tako vezani na određeno vrijeme i odakle ti znadeš, kamo 
ti valja poći, da nađeš, koga tražiš...“ 

V. 

U jeseni g. 1884. otiđosmo iz farme De Winton i tako je 
Bingo bio prisiljen, da zamijeni svoj stari stan s novim i to sa 
štalom našega susjeda Gordona Wrighta. 

Od svoje rane mladosti nije Bingo nikada htio ulaziti u 
kuću — osim za oluje. Groma i bljeska te puščane vatre silno- 
se bojao, a sva ta jeza od razbiješnjenih elemenata poticala je 
bez dvojbe od kakove neugodne pustolovine sa puškom. Njegovo 
je noćište i za najhladnijega vremena bilo daleko izvan štale, da 
uzmogne nesmetano uživati noćnu slobodu, te se njome što više 
i koristiti. Bingovi noćni pohodi protezali su se po ravnici na 
milje daleko i za to je bilo dovoljno dokaza. Nekoji farmeri iz 
udaljenih krajeva prijetili su se Gordonu, da će upotrebiti puške,, 
ne bude li on u buduće noću držao svoga psa kod kuće, a 
Bingov strah od puške pokazivao je, da to nisu bile tek puke 
prijetnje. Neki čovjek, koji je živio daleko, vrlo daleko, već blizu 
Petrela, pripovijedao je, da je neke zimske noći vidio velikog,, 
crnog vuka, koji je zagnjavio prerijskog vuka, no kasnije je pro¬ 
mijenio mišljenje i rekao, da je to po svoj prilici morao biti: 
Wrightov pas. 

Kadgod bi se našla gdjegod strvina goveda ili konja, Bingo 
je o tome odmah bio obaviješten na tajanstven način, pa bi 

-odmah onamo pošao i protjeravši prerijske vukove, stao sam 
gutati meso, da utaži glad. 

Kadšto bila je razlogom njegovim noćnim skitanjima i ljubav 
prema kojoj susjedovoj kuji, pa nije bilo straha, da će Bingov 
rod ikada izumrtl. Jedan je čovjek dapače tvrdio, da je vidio 
vucicu sa troje mladih, koji su doduše bili slični majci, ali su 
bili veći i crni, a oko gubice su imali bijel kolut. 

„ istina ili ne — ja se sjećam, da smo se koncem 

ožujka vozili na saonama, a Bingo za nama. Putem smo u nekoj 
;S Pilii otkrili Prerijskog vuka, koji je odjurio, a Bingo odmah za 
njim punim skokom, no vuk kao da se baš nije odviše trsio, da 
umakne Za nekoliko časaka pas dostigne vuka, pa kako god to 
bilo čudno, između njih nije došlo do okršaja, ni krvavog rvanja! 

° in g° je vrlo ljubezno trčao pokraj vuka i lizao mu njušku. 

Mi smo bili vrlo iznenađeni, pa smo stali huckati Binga na 
onog prerijskog sivonju, no sva naša vika i dozivanje urodilo je 
samo time da je vuk otrčao, a pas za njim, dok ga opet nije 
dostigao. Ta se Bingova ljubežljivost suviše isticala i meni je 
odmah počelo svitati u glavi: ta to je bila vučica, kojoj Bingo 
■nije htio ništa na žao učiniti. 



Priroda. Bingo i vučica. 

Poslije toga dana dosađivala su nam više tjedana razboj¬ 
stva jedne vučice, koja nam je klala mladinu, odnašala iz kuće 
komade mesa i vrlo često djecu poplašila pružajući drsko .glavu 
kroz prozor, kad odraslih nije bilo kod kuće. 

Napokon je vučica ustrijeljena, a Bingovo ogorčeno nepri¬ 
jateljstvo proti Olivieru, koji je odapeo sretni hitac, jasno je svje¬ 
dočilo o Bingovoj sklonosti prema ubitoj vučici. 

VI. 

Čudno je, kako su čovjek i pas međusobno privrženi i kako- 
se ni u nuždi, ni u pogibli nikada ne ostavljaju. Tako pripo¬ 
vijeda Butler o nekom starom indijanskom plemenu na dalekom 
sjeveru, koje se uništavalo krvavim obiteljskim razmiricama i 
sukobima, a sve to samo radi toga, što je neki susjed ubio psa, koji 
je bio vlasništvom jednoga ratnika spomenutog plemena. Što više 
— i kod nas se često čuje o sudbenim raspravama, ozbiljnim 
sporovima i svađama, kojima je uvijek ishodištem ona stara poslo¬ 
vica: „Budi prijatelj mome psu, pa si i moj prijatelj". 

Jedan od naših susjeda imao je skupocjenu kuju, koju je 
smatrao najvrednijom i najboljom kujom na svijetu. Taj mi je 
čovjek bio prijatelj, te sam radi toga bio i ja sklon njegovu psu, 
pa kad se jednoga dana njegova Tan jedva dovukla kući sva 
izmorena, ispružila pred vratima i uginula, prisegao sam i ja skupa 
s njezinim gospodarom, da ćemo se ljuto osvetiti, pa sam učinio 
sve, da otkrijem ubojicu. 

Odredio sam nagradu i revno sam tražio dokazala. Napokon, 
se objasnilo, da su u toj aferi upletena tri čovjeka, koji su južno 
od nas obitavala. Dokazi su se sve više gomilali i već smo bili 
skoro tako daleko, da cijelu stvar predademo sudu, koji će kazniti 
ubojice siromašne kuje Tan. 

Tad se nešto dogodilo, što je odmah promijenilo moje 
mišljenje, te^ me uvjerilo, da ono osakaćenje staroga psa ipak 
nije bilo baš tako neopravdano zločinstvo, no ipak sam se morao 
siliti, da se sprijateljim s tom promjenom mišljenja. 

Farma Gordona Wrighta prostirala se južno od naše, pa 
kad sam jednoga dana došao onamo, pozvao me je na stranu 
mlađi Gordon, koji je znao, da ja tražim ubojicu Tana, te mi 
prišaptnuo bojažljivo se ogledavajući: 

„Bingo je ubojica". 

Od tog časa kanio sam se daljnjeg istraživanja, pa prizna¬ 
jem, da sam otada istom revnošću nastajao što više zaplesti ovo 
traženje, kao što sam se prije toga trsio, da objasnim zločinstvo. 

Još davno prije toga događaja poklonio sam Binga, no ipak 
sam se u svom srcu još uvijek smatrao njegovim vlasnikom i te 

nerazrješivo prijateljstvo između nas doskora se izvanredno oči¬ 
tovalo kod druge jedne zgode. 

Gordon i Oliver bili su blizi susjedi i dobri prijatelji, pa 
•su sklopili ugovor za sječu šume i zajednički su u slozi radili 
sve do kasne zime. Tad je uginula Oliverova stara bedevija, pa 
da kod gubitka bude i nešto dobitka, odvukao je njezinu strvinu 
daleko u preriju i rasuo oko nje otrova, da potruje tako neko- 

vu kova. Jadni Bingo! On se nikako nije mogao okaniti svojih 
vučjih navika, premda su ga već često bacile u nesreću! 

Bingo je bio^ veliki ljubitelj konjetine kao i svi divljaci 
pasjega roda, i još iste noći pošao je s Wrightovim psom Cur- 
leyem, da posjeti izloženu strvinu. Činilo se, kao daje Bingo 
samo odbijao prerijske vukove, dok se Curley upravo prežderao 
konjetinom. U tragovima u snijegu mogla se jasno čitati cijela 
povijest te gozbe, smetnje, kad je počeo otrov djelovati i bijesne 
trke Curleya do kuće, gdje je sred najljućih boli klonuo pred 
Gordonovim nogama i od silnih grčeva napokon uginuo. 

„Budi prijatelj mome psu, pa ćeš biti i moj“. Nikakova se 
■objašnjenja nisu primala; nije imalo smisla tvrditi, da je sve bio 
tek slučaj, davno već zaboravljeno neprijateljstvo Binga i Olivera 
prilično je osvjetljivalo cio taj događaj. Drvarski je ugovor raz¬ 
riješen, sve prijateljske veze prekinute, te još i danas traje ogor¬ 
čeno neprijateljstvo, što ga je prouzročio Curleyev smrtni krik. 

Prošlo je više mjeseci, dok se Bingo potpuno oporavio od 
otrovanja i mi smo za stalno držali, da nikad više ne će biti 
onaj jaki, veseli Bingo, kakav je prije bio. U to je došlo i pro¬ 
ljeće, njemu je bivalo očito sve bolje, pa kad je narasla trava, 
bio je on opet potpuno zdrav i jak — ponos svojih prijatelja’ 
strašilo i mučilo svojih susjeda. 


VII. 

Dužnosti me odvedoše daleko od Manitobe, pa kad sam se 
godine 1886. opet povratio, Bingo je još uvijek bio članom Gor- 
donova kućanstva. Mislio sam, da me je za dvogodišnje odsut¬ 
nosti zaboravio, ali nije. Jednoga zimskog dana, pošto ga nitko 
nije vidio punih četerdeset i osam sati, dovukao se najednom 
s vučjim gvožđima i drvenom kladom o stražnjoj nozi, koja mu 
se smrznula kao kost. Nitko mu se nije mogao približiti, da mu 
pomogne, pa kad sam se ja — za njega stranac — nagnuo 
k njemu, te jednom rukom pograbio stupicu, a drugom njegovu 
mogu, žestoko me zubima ščapio za ruku. 

Zubi mu još nisu prodrli u kožu, a ja ni ne maknuvši se, 
reknem: „Bingo, zar me više ne poznaješ?" Odmah on ispusti 
moju ruku i nije se više ni malo opirao, premda je kod skidanja 

stupice tulio i cvilio od boli. On me je prepoznao, sjetio se opet: 
svog gazde i gospodara, uza sve to, što je promijenio obitavalište 
i uza svu moju dugotrajnu otsutnost, a i ja sam još uvijek osje¬ 
ćao, da je to moj pas, ma da sam već davno bio napustio 
sva prava na nj. 

Odnijeli smo Binga — doduše proti njegovoj volji — u 
kuću, da mu se odmrzne smrznuta noga. Cijelu je zimu šepao i 
napokon mu odpadnu dva čaporka. No još prije prvih toplih 
dana sasvim je opet ozdravio, te neupućeni ne bi mogao opa¬ 
ziti ni najmanjeg traga tom užasnom iskustvu u vučjim gvožđima.. 

VIII. 

Iste sam zime pohvatao velik broj lisica i vukova, koji nisu 
bili iste sreće kao Bingo, pa nisu mogli da se otmu nemilosrdnim 
gvožđima. Ostavio sam gvozda napolju sve do kasna proljeća, jer 
su bile raspisane visoke nagrade, ma da krzno nije više mnogo 
vrijedilo u to doba. 

Livade Kennedyeve bile su od uvijek izdašno lovište, jer 
onamo nisu zalazili ljudi, a prostirale su se između šume i na¬ 
seobine. I baš tu sam imao najviše sreće. 

Jednoga dana koncem travnja izjahao sam opet jednom na. 
običajno pregledavanje. 

Vučja su gvožđa izrađena iz teškog čelika, a imadu dva 
pera, svako u jakosti od sto funti. Obično se postave četiri gvožđa 
oko ukopane meke, pa pošto se snažno učvrste na sakritim kla¬ 
dama, moraju se još pomno prikriti lišćem i pijeskom, da se 
uopće i ne vide. 

U takovoj jednoj stupici ulovio sam velikog prerijskog vuka,, 
dotukao ga onako ulovljena toljagom i onda ga bacio na stranu. 
Tad sam opet htio gvožđe nastaviti, kao što sam već stotinu 
puta činio, pa je sve bilo brzo gotovo. Ugledavši nedaleko odatle^ 
hrpicu finog pijeska, segnuo sam onamo rukom, da zagrabim šaku 
pijeska i da njime što bolje prekrijem netom nastavljena gvožđa.. 

Oh, nesretne misli! Kakve li neopreznosti! Onaj je pijesak 
bio posut po obližnjim vučjim gvožđima i za čas sam bio 
— ulovljen. Nijesam doduše bio ozlijeđen, jer gvožđa nijesu 
bila zupčasta, pa i moja rukavica prilično je oslabila udarac gvožđa,. 
no ipak me čvrsto stislo iznad ručnog članka. Nastojao sam kraj 
sve strave da ostanem što mirniji i da desnom nogom pokušam 
dohvatiti ključ za otvaranje gvožđa, koji je tamo negdje dalje 
morao ležati. Jedva sam se mogao, onako licem prema zemlji 
okrenut, ponešto ispružiti, a nijesam se mogao u isto doba i 
ogledati, no nadao sam se, da ću ipak nogom napipati i do¬ 
segnuti spasonosni ključ, s pomoću kojega ću se izbaviti. Prvi. 
se moj pokušaj izjalovio, ma da sam se naprezao iz svih sila — 

nikako nisam mogao nogom dosegnuti ključa. Onda sam poku¬ 
šao isto po drugi puta okrećući se, koliko sam više mogao, no 
i to je sve bilo uzalud. Otkrio sam napokon, da sam dospio 
predaleko na zapad, pa sam iznova počeo onako na slijepo no¬ 
gom tapati i pipati u nadi, da ću se možda ipak namjeriti pal¬ 
cem na ključ. Tako sam neprestano mahao i strugao desnom 
nogom i pri tome sasvim zaboravio na svoju lijevu nogu. U to 
na jednom začujem oštar zvuk — ,,klink“ — i željezni čaporci 
stupice br. 3 sklopiše se oko gležnja na lijevoj nozi. 

S početka me se taj užasni položaj, u kome sam se nalazio, 
nije baš osobito doimao, no doskora mi postade strašno jasno, 
da sve moje nastojanje, da se izvučem, mora biti uzalud. Bez 
nesretnog se ključa nije moglo ni misliti na to, da bi se mogao 
osloboditi željeznih spona, pa sam tako ostao ležeći čvrsto pri¬ 
kovan o tle. 

Što će sada biti sa mnom? Nije doduše bilo bojazni, da 
ću se smrznuti, jer je velika studen već minula, ali na livade 
Kennedyeve nitko ne dolazi, niti onuda ne prolazi — osim dr¬ 
vara i to samo zimi. Kod kuće nije nitko znao, kamo sam pošao, 
pa ne budem li se sam mogao osloboditi, tad nijesam imao 
druge nade, nego da će me razderati vukovi, ili da ću od stu¬ 
deni i od gladi jadno poginuti. 

Dok sam tako ležao, zalazilo je na zapadu Sunce osvjet¬ 
ljujući svu pozadinu krvavim svijetlom, malo podalje u grmlju 
pjevala je ševa večernju pjesmicu, baš kao i prošle večeri pred 
vratima naše kućice.. Premda su me već počele mučiti teške boli 
u ruci, a i tresti se već počeo kao od zimnice, ipak sam još 
zamjetio ševinu kukmu, kad se opet spustila na tle. Onda me 
zaniješe misli tamo k udobnom večernjem stolu u Wrightovoj 
kući. Eto, mislio sam u sebi, sad peku i kuhaju, a sad opet sje¬ 
daju k večeri. Moj pony (konjić) stajao je tamo, gdje sam ga 
ostavio, prebačene uzde sizale su do zemlje — čekao je strpljivo, 
da me odnese kući, ne mogući nikako pravo shvatiti to zakašnjenje, 
pa kad sam ga stao dozivati, prestao je pasti i zagledao se u 
mene pitajućim pogledom, ali pomoći nije bilo. Ta, da je barem 
otrčao kući — prazno sedlo bi znalo dosta pripovijedati ukuća¬ 
nima i pomoć bi sigurno došla! U svojoj velikoj privrženosti 
jadno moje konjče ipak nije znalo ništa drugo, nego strpljivo 
čekati pokraj mene od sata do sata, dok sam ja stradavao od 
studeni i od gladi. 

Sjetio sam se tada, kako je stari trapper (lovac) Giron za- 
bludio u šumi, pa kako su na proljeće njegovi drugovi našli — 
njegov kostur s jednom nogom u medveđim gvožđima. Počeo 
sam razmišljati već i o tome, po kojem dijelu moje odjeće bi 
me mogli prepoznati. Tad mi sine nova misao: Isti takav osjećaj 

mora da imade i vuk, kad zapatie u stupicu. Oj, koliko sam ja 
već skrivio takvoga jada! A sad moram da okajem sve to . . . 

Noć se već polako spuštala. Prerijski vuk već je negđe za¬ 
vijao, a moj pony strigao ušima, pa se približio k meni i puhao 
na mene svojim nozdrvama. U to se javio još jedan vuk, pa još 
jedan i ja sam jasno razabirao, kako se negdje u blizini sa¬ 
kupljaju. Ležao sam tako licem k zemlji bez pomoći i jedino 
sam se čudio tome, što ti krvoloci nijesu odmah nahrupili na 
mene i razderali me na komade. Dugo sam slušao njihovo zavi¬ 
janje i onda sam opazio, da se oko mene vrzu neke nejasne, 
sjenovite prilike. Konj ih je opazio i one se najprije razbje- 
žaše od njegova prestravljena soptanja, no malo poslije dođoše 
već bliže, posjedaše oko mene i stanu u me zuriti. Doskora po- 
stadoše još drskiji, te su još bliže dolazili i stali navlačiti truplo 
svog ubitog druga. Vikao sam na njih, koliko sam mogao, oni 
su odlazili i opet dolazili, a konj je od straha pobjegao. 

Malo, malo — i eto ih opet natrag. Nakon dvije tri takove 
navale i uzmaka napokon odvukoše ubitog vuka i proždriješe ga 
za par časaka. Onda su i opet došli bliže, opkolili me i stali 
zuriti u mene. Najdrskiji među njima onjušio je čak i moju pušku 
i pokvasio ju onako po vučji. Uzmaknuo je doduše natrag, 
kad sam se na nj ritnuo slobodnom nogom, no što sam slabiji 
bivao, to su vukovi bivali bezobrazniji. Njihov vođa posve mi se 
već približio dahćući mi ravno u lice. Tad zatuliše i ostali vu¬ 
kovi i posve mi se približiše. Bilo mi je posve jasno, da mi je 
kucnuo zadnji čas i da će me ti prokleti gadovi rastrgati i po¬ 
žderati. 

U to se na jednom tamo iz tmine pojavio muklo režući 
velik, crn vuk. Oni vučji gadovi raštrkaše se na sve strane kao 
pljeva na vjetru. Jedini je ostao njihov vođa, no s tim je onaj 
crni došljak bio brzo gotov i vučji se predvodnik ispružio sav 
raskidan. A onda strava me spopade — ona je crna neman 
potrčala ravno k meni i — Bingo, moj vjerni Bingo češkao je 
sav zasopljen svoju rutavu glavu o moje rame i lizao mi le¬ 
deno lice. 

„Bingo, Bingo, stari druže, donesi mi ključ!“ 

Bingo je skočio i za čas se opet vratio vukući za sobom 
moju pušku, jer je znao, da nešto od njega hoću. 

»Ne, Bingo, ne, donesi ključ za gvožđa!“ Ovaj puta je do¬ 
šao s mojom pilom, ali napokon je donio i ključ, te veselo stao 
mahati repom videći, da je toga puta pravo donio. Slobodnom 
rukom vrlo sam lako odvinuo s pomoću ključa vijak na gvožđu, 
spone se raspadoše, a moja ruka je bila slobodna. Za čas je bilo 
isto tako i s nogorn i ja sam bio spasen. Bingo mi je još dotje¬ 
rao i konja, pa pošto sam dva tri puta skokno tamo amo, da 

stavim opet u kolanje krv, koja mi se bila sledila u žilama, bio 
sam opet kadar, da uzjašim. I onda krenusmo kući, s početka 
polako, no kasnije skokom, a Bingo je veselo skakao preda mnom 
i lajao poput kakvog glasnika. Kad smo stigli u naseobinu, sa¬ 
znao sam, da se vjerno pseto te večeri ponašalo vrlo napadno, 
da je skakutalo pod večer tamo amo po cesti i lajalo, pa kad 
se napokon posve zamračilo, Bingo je — usprkos svim nastoja¬ 
njima, da ga zadrže kod kuće — odjurio u mrak i vođen nago- 
j nom, koji mi ne možemo objasniti, osvanuo baš u pravi čas kraj 

mene, da me oslobodi i osveti. 

„Vjerni moj stari Bingo — ti si bio zagonetno pseto“ 1 ako 
me je volio — slijedeći je dan prošao kraj mene, da me nije ni 
pogledao, te upravo vatrenom revnošću pošao za Wrightovim 
sinom, koji ga je poveo u lov. Tako je ostalo sve do kraja i do 
kraja je provodio Bingo svoj omiljeli vučji život, polazeći redovno 
u potragu za poginulim konjima. Tražeći konjetinu, namjerio se 
tako jednom i na otrovano konjsko meso, nažderao se kao vuk, 
pa kad je stao ćutiti užasno djelovanje otrova, pošao je, ne 
k svojoj kući, nego da potraži mene i doista je dospio do vra- 
tiju kolibice, u kojoj je imao naći mene, ali me nije našao. Kad 
sam se idućega dana vratio kući, našao sam ga ispružena u snijegu, 
s glavom na kućnome pragu — pred vratima, pred kojima je 
proživio svoju mladost. Poginuo je jadnik, moj pas sve do za¬ 
dnjega daha; tražio je moju pomoć, uzalud ju je tražio u časo¬ 
vima teških, smrtnih boli i očaja. 



Iz fiziologije. 

Napisao dr. Ivan Gjaja (Beograd). 

JVlnogi će se čitalac začuditi, doznavši da ima na donjoj 
strani svoga mozga jednu malu izrastao, od koje zavisi debljina 
njegovih prstiju, zglavkova i nosa. Međutim, to je utvrđena istina. 
Danas se pouzdano zna, da skup pojava koje sačinjavaju bolest 
akro megaliju, a tu naročito pripada odebljalost krajeva udova, 
nosa, zglavkova, — što daje osobi karakterističan izgled, — da 
akromegalija dakle ima svoga uzroka u poremećenom fiziološkom 
đelovanju te izrasli, koja se zove hipofiza. Na psu se to ne¬ 
normalno stanje i veštački prouzrokuje povredom njegove hipo¬ 
fize, do koje se dolazi prodirući kroz nos naročitim oruđem, na 
dno njegova mozga, tako da životinja ostaje živa i — bolesna. 

Eto dakle primera, da jedan organ, jedna žlezda, igra u orga¬ 
nizmu takve uloge, o kojima se nije moglo ni slutiti prema nje¬ 
govu položaju, obliku ili građi. Ali taj primer nije osamljen, nije 
čak ni redak. Mnogobrojni su primeri daleke i nepredviđene 
saradnje organa, naročito žlezda, u našemu organizmu. Svaki 
zna za onu žlezdu (ili bolje one žlezde, jer je složena), koju 
imamo u vratu kod grkljana, a koja je prerazvijena u gušavih 
ljudi, koji se susreću tako često u nekim krajevima. Ta žlezda 
(tiroidna žlezda) nema nikakvog odvodnog kanala, kojim bi 
mogla nešto lučiti u krv, a međutim bez nje se ne može živeti. 
Poremećaji u organizmu, koji su s njom u vezi, mnogobrojni su i 
raznovrsni. Ona je čest uzrok tupavosti, kretinizniu, ona je uzrok 
raznim živčanim poremećenjima. Izvadi li se ona iz organizma, 
tada nastupa čitav niz dobro poznatih poremećaja pod imenom 
myxoedejn; u tih osoba lice izgleda naduto, koža odebljala, 
krta, suva, i sve te crte daju izgled glupaka; i zaista, pamet opada 
zajedno sa kosom, a uz dremljivost napreduje opšta slabost, koja 
vodi ka smrti. Stoga hirurzi danas dobro paze, kad moraju dirati, 
tu žlezdu, da ostane uvek jedan njen deo na svome, mestu, što 
u veliko ublažava posledice njena potpunog lišavanja. 

Ako tkogod srne ne znati za hipofizu, to 'više nije dopu¬ 
šteno za jednu veliku žlezdu, koja se nalazi uz naše crevo na iz¬ 
lasku iz želuca, a koja se zove gušterača ili pankreas. Ona 
jednim kanalićem luči u izobilju svoj beli i malo sluzavi sok u 
prvi deo našega creva (dvanaestopalačno crevo, duodenum), i taj 
sok gotovo dovršuje varenje hrane započeto u želucu. Uloga je te 
žlezde u varenju vrlo velika, ali ipak, govoreći sa tačke gledišta 
ogledne fiziologije, ne baš od životne važnosti; jer spreči li se oti¬ 
canje pankreasnoga soka u crevo vezavši cevčicu kojom otiče, 
varenje se u glavnome i dalje vrši pod uticajem crevnoga soka. 
Ali ako gušteraču sasvim izvadimo, tada posmatramo nešto novo 
i neočekivano: pas lišen pankreasa postaje diabetičar, t. j. boluje 
od šećerne bolesti. Mogli biste pomisliti da se je zbog same 
operacije razboleo. Ali ne, druga će ga operacija oporaviti: na- 
kalamite mu komad gušte^ .če drugoga psa ispod kože na trbuhu 
ili leđima, i on je^ izlečen od šećerne bolesti. Ne završujem ove 
rečenice znakom čuđenja, jer kad se tiče prirodnih istina, taj bi 
se znak morao odviše često upotrebljavati. 

Mnogi će također znati, da žlezde za množenje ne igraju 
samo tu ulogu nego i druge, koje odjekuju po ćelom organizmu. 
Ko ne zna, da je u uškopljenih petlova (kapuna) meso drugačije 
nego u običnih petlova. Uškopljenici gube svoje odlike muška¬ 
raca: glas im postaje tanji, brci i brada retki, kosa mekša, telo 
oblije. 

Napomenimo još jednu žlezdu, ili bolje par, je ih imamo 
po dve: to su nadbubrežne žlezde, od kojih imamo po 


16f 


jednu nad svakim bubregom. Životinja, njih lišena, ugine odmah. 
U čoveka je njihovo poremećenje uzrok jednoj teškoj bolesti koja 
se naročito odlikuje bronzanom bojom kože bolesnika: otuda ime 
„bronzane bolesti Addisona", po imenu engleskoga lečnika, koji 
ju je proučio. 

Ima još primera, ali će biti dovoljni ovi koje izložismo, da 
bi se pojmila važnost jedne vrste uloga žlezda u našemu orga¬ 
nizmu. 

Pitanje se nameće: Kako, na koji način te žlezde igraju tako. 
velike uloge u organizmu, tim pre što te žlezde, kao što rekosmo, 
nemaju odvodnoga puta, kojim bi mogle sipati neki svoj proizvod 
u krvotok; a gušterača, koja ga ima, ne služi se njime u tome 
cilju, jer videsmo da ispunjava svoju veliku ulogu i prosto presa¬ 
đena ispod kože. Odgovor glasi: sve te žlede ispunjavaju svoje 
uloge izručujući u krv neposredno pri njenu prolazu kroz njih, 
neka svoja lučenja, ili možda i oduzimajući joj nešto. Pitate za 
dokaze? Evo ib: poremećaji prouziokovani lišavanjem stvoza raz¬ 
nih žlezda, u glavnome su otklonjeni ubrizgavanjem tečnih ekstrakta 
tih žlezda u njihov krvotok. To je otkrio francuski fiziolog Brovvn- 
Sequart, i na tome počiva čitava grana današnje veštine lečenja, 
lečenje tuđim organima: opoterapija. Nedovoljnost funkcije ti- 
roidne žlezde, na primjer, nadoknađuje se unošenjem ovčje tiroide 
u naš organizam. Pa ne samo što znamo da su žlezde u nave¬ 
denome smislu aktivne nekim svojim lučenjem, nego je čak, u 
jednome slučaju bar, poznata i hemijska priroda onoga tela, što' 
daje tome lučenju njegovu tajanstvenu moć: iz konjskih nad¬ 
bubrežnih žlezda izvađeno je jedno telo, čiju vam hemijsku for¬ 
mulu nevću napisati, koje nije drugo do sam aktivni činilac tih 
žlezda, a koje se, budi uzgred rečeno, zove adrenalin. Pošto 
adrenalin ima osobinu, da neobično stište krvne sudove, sma¬ 
njujući njihov prečnik, to je razumljivo da se u medicini upo- 
trebljuje protiv krvoliptanja. 

Eto u nekoliko reći, u čemu se sastoji veliko fiziološko' 
otkriće unutrašnjih lučenja žlezda, nazvano tako s toga 
što se ta lučenja vrše neposredno u sam krvotok, a ne izvan 
njega, kao što biva za ,,spoljašnja“ lučenja, koja se vrše izvan, 
organizma, ili bar u organizmu ali van krvotoka. 

Pračovjek iz Krapine 

uz osvrt na druge starije i mlađe diluvijalne preostatke čovjeka. 

Napisao Gorjanović-Kramberger (Zagreb). 

U svom sam se kratkom prikazu „Hrvatska za diluvija“ (Pri¬ 
roda 1918., str. 121.) taknuo tek sa par riječi pojava pračo¬ 
vjeka Homo primigenias (= Homo neandertalensis) u diluviju 
Hrvatske, te rekao, da ću prigodice iznijeti koju opširniju o tom 
vele zanimljivom predmetu. Tome obećanju kušat ću udovoljiti, 
te cijenjenog čitatelja nastojati da upoznam s Krapinskim pračo¬ 
vjekom, a uza nj i s ostalim ljudskim savremenicima te starijim 
preostacima drugih nalazišta. No prije nego prijeđem na samu 
stvar, valja nam se još sa par riječi taknuti nekih prilika, koje 
su za diluvija snažno djelovale na organičku prirodu. 

Diluvij sa svojom hladnom klimom i oledbom nije svagdje 
pogodovao živoj prirodi. Predjeli, što su došli u dohvat oledbe, 
ili u onaj prostrani kraj oko oleđenih dijelova, nisu bili podesni 
poradi znatno promjenjenih životnih prilika — osobito klime — 
razvoju organske prirode. Posljedica toga bile su selidbe raznih 
stvorova u neoleđene krajeve, u kojima je moglo bilinstvo, a po 
njemu i životinjstvo naći uslove za svoju dalju egzistenciju. Ali 
nam valja reći, da ona hladna klima, što je vladala za dilu¬ 
vija, i ako prekidana nešto toplijim periodima, nije iznenadno 
došla. Već je za gornjeg pliocena počela selidba stanovitih biljki 
i životinja sa sjevernih u južnije krajeve — znak, da su se već 
onda počele klimatske prilike mijenjati. To su nas poučili stano¬ 
viti mekušci (školjkari) i biljke, što su nađene daleko južnije od 
svoje prave postojbine. Mnoge životinje, došavši u novu domaju, 
naišle su tu na prasjedioce, pa se je tu nesumljivo zapodjeo boj 
za opstanak. Tom su prilikom gdjekoje životinjske vrsti nestale 
s lica Zemlje bilo u onoj borbi, bilo što se nisu mogle prilagoditi 
novim životnim prilikama - Bilo je pače znamenitih naučnjaka — 
kao primjerice Cuvier, koji su smatrao diluvij općenom kata¬ 
strofom, koju da nije preživio nikoji stvor, pa dosjedno tomu 
mišljenju nije mogao čovjek te katastrofe ni doživjeti. Cuvier je 
naime izrekao glede čovjeka riječi: ,,L’ homme fossile n’ existe 
pas“ (fosilnoga čovjeka nema). Mi smo to ovdje spomenuli, jer 
su nazori tako odličnih stručnjaka znali više puta pravu spoznaju 
prikriti i zavlačiti, a na štetu znanosti. To se dogodilo često i 
u pitanju egzistencije čovjeka za diluvija. 

Bit će od potrebe, da radi toga ukratko iznesemo najvažnije* 
kako bismo cijenjenoga čitatelja uputili u razna shvaćanja o ne¬ 
kim već od više decenija poznatim čovječjim preostacima; te su 
preostatke razni stručnjaci kojekako tumačili. 

Već godine 1856. nađeni su u Neandertalu (kod Diissel- 
dorfa) u Njemačkoj glasoviti preostaci pračovjeka i to lubanja 

■•(bez lica) s nekoliko kostiju ruke i noge, imenice obje bedrene 
kosti, desna nadlaktica, komadi podlaktnih kosti, desna ključica, 
komad kuka, lopatica i rebra. Dr. Fuhlrott, koji je te inače dobro 
sačuvane kosti sakupio, već je iduće godine o njima govorio sa¬ 
kupljenim prirodnjacima u Bonnu i tom prilikom upozorio na na¬ 
padna obilježja tih preostataka. Ali sakupljeni nisu mišljenje Fuhl- 
rotta držali ozbiljnim. Iza toga proučio je te kosti antropolog H. 
S c h a af f h a u s e n, te ih smatrao, da pripadaju nekoj zasebnoj 
primitivnoj rasi, koja se razlikuje od današnjeg čovjeka. Dok su 
francuski pa i engleski stručnjaci usvojili nazor Schaaffhausena 
o nalasku iz Neandertala, oprli su se tomu mišljenjenju u Nje¬ 
mačkoj, a to pod utjecajem znamenitog anatoma R. Virchowa, 
koji je zasebna obilježja tih preostataka tumačio, kao da su na¬ 
stala zbog bolesti (patološka). — Isto se dogodilo i s komadom 
donje'čeljusti djeteta, koja je nađena god. 1882. u Moravskoj u 
Šipka špilji. Tu je čeljust isti Virchovv označio također kao da 
potječe od bolesna čovjeka, jer bi inače imala da pripada ori- 
jaškom djetetu. Kasnije se zaista rontgenogramima dokazalo, da 
čeljust pripada djetetu. 

Godine 1886. nađene su u Belgiji u špilji kod Spy-a dvije 
okosnice pračovjeka, koje se tijesno vežu o preostatke iz Nean¬ 
dertala tako, da je njihova srodnost bila nesumnjiva. Te je pre¬ 
ostatke opisao Belgijanac Fraipont, a godine 1889. prigodom 
antropološkog kongresa u Parizu rekao, kako ti preostaci ne¬ 
sumnjivo dokazuju egzistenciju neandertalske rase, koja je naj¬ 
starija i najmanje razvita čovječja vrsta, što je u isto doba živjela 
s grdnim sisarima ledenog doba. 

Ali ni taj tako važni pronalazak nije u Njemačkoj, poradi 
upliva nekolicine, doveo do prave spoznaje tih preostataka. Što 
više, godine 1892. prigodom antropološkog kongresa u Ulmu za¬ 
nijekali su njemački stručnjaci egzistenciju fosilnog čovjeka, pa 
je tom prilikom Fraipont ovo tvrdokorno stajalište Njemaca vrlo 
oštro žigosao riječima: „da se griješilo ili od neznanja 
ili zlobe". Ni ovaj prikor nije koristio, jer je još godine 1894. 
upotrebio njemački antropolog Ranke u svojoj knjizi „Der 
Mensch" riječi K o 11 m a n n a „da nema fosilnih rasa evropskih". 
— I tako su ostali Nijemci sve do 1899. kod onog prije napo¬ 
menutog shvaćanja Cuvier-ovog. 

Tek moj pronalaz preostataka krapinskog čovjeka g. 1899. 
(i daljnjih godina sve do 1905.) učinio je kraj svim krivim shva¬ 
ćanjima o pravdm značenju tih diluvijalnih preostataka čovjeka. 
Klaatsch veli o tom pronalasku ove znamenite riječi: „Rijetko 
je kada znanstveni obret učinjen u pravu horu kao u tom slu¬ 
čaju..." pa onda: „Ne znam, da li bi neandertalski problem bio 
tako brzo objašnjen i sveopće priznat bez obreta krapinskih 
fragmenata lubanja". 

To sam smatrao nužnim iznijeti, đa si cijenjeni čitalac stvori 
sud, koliko je trebalo vremena, da se ukloni krivo mišljenje o- 
tim fosilnim preostacima čovjeka, a za volju nekih stručnjaka, 
imenice Virchovva; jer na koncu konca ipak se nisu mogli više 
svi fosilni preostaci, što su se u svim važnijim biljezima sudarali, 
jednostavno proglasiti preostacima bolesnih (patoloških) ljudi, jer 
bi dosljedno tomu morali smatrati sve diluvijalne ljude bolesnicima 1 

A sada ću da upoznam čitatelja ponajprije s krajem, gdje 
je živio pračovjek iz Krapine. Iza toga predočit ćemo obilježja 
toga čovjeka, koja ga vežu o ostale važnije preostatke, imenice 
one od Neandertala i Spy-a. Uzet ćemo u obzir i neke starije 
čovječje ostatke, no što su krapinski, a osvrnut ćemo se i na 
kulturni niveau tadanjeg čovjeka i na sve druge prilike, koje se 
dadu izvesti na osnovu načina nalaza takovih preostataka, a naj- 
pače po nađenim, a čovječjom rukom izravno izrađenim predmetima.- 

Gdje su nađeni preostaci pračovjeka iz Krapine? 

U ubavom trgovištu Krapini, na pristranku brijega Hušnja- 
kovo, a povrh Kneipovog kupališta, te 25 metara povrh potoka 
Krapinice, nalazi se otvorena špilja, koja je bila ispunjena pije¬ 
skom. Taj su pijesak stanovnici Krapine kopali u građevne svrhe, 
pa su tom prilikom mnoge kosti, što su bile u tom pijesku, s ne¬ 
znanja uništene. Prve preostatke životinja, i to nosoroga i bivola, 
primio sam godine 1895. od učitelja g. Rehorića, koji je te 
predmete sabrao sa g. K. Semenićem i poslao geologijskom 
muzeju, no bez bliže oznake. Godine 1899. posjetio sam Krapinu, 
da upoznam mjesto, gdje su oni preostaci životinja nađeni. Već 
iz stanovite udaljenosti od one otvorene špilje opažalo se u onoj 
svijetlo žutoj otkritoj pješčanoj stijeni nekoliko tamnih, više ma¬ 
nje poredno položenih pruga. Došavši do stijene, poučio me je 
sastav onih pruga od pepela, isprženog pijeska i drvenog uglja, 
da imam pred sobom čitav niz ognjišta, koja su se u toj 8—9 
metara visokoj pješčanoj stijeni po više puta opetovala. Namah 
mi je bilo jasno, da je tu negda boravilo biće, koje je vatru lo¬ 
žilo. Ali u blizini takovog ognjišta našao sam i krhotina kreme- 
nastog kamenja, što je bilo priređeno za uporabu. Uz to vidio- 
sam i komadiće životinjskih kosti, a izvadio sam — a to je onda 
bilo prvi put — jedan zub kutnjak od čovjeka. Cijenjeni čitalac 
može sebi zamisliti, kako me je taj pronalaz presenetio! Ta stojao 
sam kraj prastarog čovječjeg naselja, kakovo još do onda nije- 
bilo poznato u našoj domovini! Da je to naselje bilo doista staro, 
poučio me je sadržaj i način postanka spilje. Na dnu špilje 
našao sam pretežno krupno potočno valuće, pa glinenastog ta¬ 
loga. Oboje taložio je tada uz špilju tekući potok Krapinica, 
koji je potok i isprao tu polušpilju u onom miocenskom pješče¬ 
njaku. Taj potok po više je puta znao poplaviti dno špilje, što se 
moglo jasno razabrati po tamošnjim naslagama potoka. Ove je 


-pako naslage za niskog vodostaja potoka opet pokrio onaj pije¬ 
sak, što se trusio sa stropa špilje, pa u kome se našlo i po koje 
ognjište. Od onda, kad je potok Krapinica još poplavljivao dno 
špiljsko pa do danas, isprao je potok svoje korito, sto lezi sada 
25 metara dublje. Koliko je prošlo vremena od onda do dauas, 
-teško je tačno reći. Uzimam, da je prošlo barem 30.000 godina. 
Nema sumnje, da je i ona pješčana masa, što je ispunila polu¬ 
špilju, trebala mnogo godina - uzimam oko 8000 godina dok 
je onaj pješčenjak sa stropa špilje, sto se polagano trošio, nasuo 
onu 8—9 metara visoku pješčanu stijenu! Taj je pijesak vreme- 

VJUU. u ^ ‘ 1 5 na 1 POVieCieP' 



‘SI i Pogled na otvorenu špilju na brijegu Husnjakovu u Krapini. 
a’= morski (miocenski) pješčenjak; — B = neotkopam pješčani sloj 
■s kulturnim zonama; - C = balvan pješčenjaka, sto je spao sa stropa 
špilje; — D = dio stepenice od potočnog nanosa. 


rada, što bi se nalazio na podu špilje. — I tako nam je dala ta 
pješčana stijena sa svojim sadržajem poput kakve llustrovane 
knjige sve podatke, po kojima si stvorismo sud. o gradnji tijela 
tadanjeg čovjeka, o njegovu radu, imenice o^ oruđu, što si ga 
je sam pravio od kamena, da njim reže, struže, bode i t. d., o 
uporabi vatre, o njegovom lovu na životinje, koje su mu služile 
hranom i djelomičnom zaštitom protiv studeni, o nezgodama, koje 
•su mu se desile u borbi za opstanak i t. d. 

(Nastavit će se.) 

Boja životinja. Boje služe životinjama ponajpače za zaštitu. Tako na 
priliku tamna boja leđa u ribe čini, te je motrilac, koji je ozgo promatra, 
jedva od mulja i razaznaje; nasuprot svojim svijetlim trbuhom zavarava 
ona svoje neprijateljice u vodi, da im se čini trbuh jednako svijetao, kao 
i svijetlo danje. Životinje u pustinji žute su (lav) kao pijesak; stanovnici 
polarnih krajeva (sjeverni medvjed) bijeli su kao i njihov okoliš. Gusje¬ 
nice su obično boje poput lišća, kojim se hrane, no ima i takovih, koje 
su vrlo živahnih boja, pa ipak ih druge životinje puštaju na miru, jer te 
gusjenice izlučuju otrov, ili kakav oštar vonj, ili su opet nalik na onakve 
gusjenice, što uistinu imaju koju od spomenutih osobina. Velike gusje¬ 
nice nekih ljiljaka osobito jako udaraju u oči, to više, što ih rese velike 
oči, sliče mrljama. Svakome, tko ove gusjenice vidi, upada u oči njihova, 
sličnost sa zmijom, a one ,,oči“ još i povećavaju taj dojam. Osim toga je 
okrug, na kom su oči, nabreknut. Kad je kukac u pogibli, običava uvući 
glavu i prednje segmente, što mu podaje još veću sličnost malome reptilu. 
Weismann je pokusima dokazao, da se male ptice uistinu boje te gusjenice, 
premda je sasvim bezazlena. On je uzeo takovu jednu gusjenicu i metnuo 
je na dasku, na koju je obično posipao ptičje hrane. Naskoro se skupilo 
malo jato vrabaca i drugih malih ptica, da pozoblju koje zrno. Jedan je 
vrabac sjedio na kraju daske i upravo je htio da zahvati hranu, kadno 
nenadano zapazi gusjenicu. Odmah je stao glavicom na mahove gore i 
dolje trzati na onaj čudan način, kako to običavaju raditi neke male ptice. 
Bojao se bliže se primaknuti. Jedan mu se vrabac primaknuo, zatim još 
jedan i napokon se čitavo malo jato skupilo na kraju daske; svatko je 
od njih prestrašeno i začuđeno gledao na dasku, a jedan ptić, koji je 
doletio na dasku bez pomisli na tu nezgodu, te mirno zobao, požurio se 
da odleti, čim je uočio „pogibao", koja mu prijeti. 

Pošto je VVeismann neko vrijeme uzalud čekao, da se ptičice smire,, 
uzeo je dasku, uklonio gusjenicu i dasku opet postavio na pređašnje 
mjesto; sad su došle ptice i bez straha stale zobati zrnje. 

Bit će, da i druge neke gusjenice imaju svoju obranu u tako ne¬ 
običnoj sličnosti s pjegastim zmijama. Neka od velikih gusjenica Indije 
ima pače sposobnost da sikće. Z. 

Koliko pojede čovjek u jednoj godini? Prema statistici posljed¬ 
njih godina prije rata dolazi u Njemačkoj na odraslog čovjeka godišnji 
potrošak hrane od 666 kg. Ta je težina gotovo jednaka deseterostrukoj 
težini odraslog čovjeka, te se i veli, da odrastao čovjek pojede u jednoj 
godini deseterostruku svoju težinu. Po računu njemačkog fiziologa Eltz- 
bachera sastoji se godišnji potrošak od 36-5 kg mesa, 12 kg ribe, 7-3 kg 
sira, 73 kg mlijeka, 3-7 kg jaja, 5 kg maslaca, 12 kg masti, 5 kg riblje 
masti, 110 kg povrća, 182 % kg kruha, 182 */, kg krumpira, 18 'U kg sočivica, 
18 1 U kg sladora. — Za naše prilike vrijedit će drugi brojevi, no ukupni 
se potrošak ne će mnogo razlikovati. 

Izgaranje. Kad uporedimo prilike, u kojima danas živimo, s onima 
prošlih vremena, recimo nekih 200 godina unatrag, — koje doduše po¬ 
znajemo samo po čuvenju, ili čitajući o njima u knjigama, savremenim za 
ono doba —, onda nam je lako da upoznamo način, kojim se moderan 
svijet s uspjehom poslužio, te mu je pošlo za rukom, da se kulturno i 
ekonomski razvije do današnjeg stepena. U glavnom je dakle razlog tome, 
da je čovjek umio razumno da upotrebi vatru. 

Drvo je, nema sumnje, najstariji materijal, kojim se podržavala 
vatra. Još se i danas najčešće služimo samim drvima, ložeći vatru u ku- 
ćevne svrhe, da pripravljamo jelo i da grijemo stanove. 



Međutim se u modernoj industriji veoma, rijetko uzima drvo kao 
gorivo, naprosto zato, što nam je ono u današnje vrijeme i suviše skupo. 
Samo se još u tvornicama, u kojima se pripravlja staklo i gdje se peče 
porcelan, — oboje biva na otvorenoj vatri —, služimo drvima ložeći vatru, 
jer nam ona daju najčišći plamen i žar. Da ovu spomenutu čistoću do¬ 
voljno istaknemo, valja da proces izgaranja razjasnimo nešto podrobnije. 

Drvo je naime, izuzevši malu množinu lignina, gotovo čista ce¬ 
luloza, kojoj su sastavine ugljik, vodik i kisik, i to u jednakom razmjeru, 
kao na pr. u običnom šećeru. U drvetu nema sumpora u iole većoj mno¬ 
žini. Sagorjevajući drvo primitivnim načinom, t. j. uz pristup dovoljne mno¬ 
žine vazduha, spaja se ugljik celuloze s atmosferskim kisikom i tako na¬ 
staje plin, koji obično nazivamo ugljičnom kiselinom. Jednako izgara 
i vodik, te nastaje voda u obliku pare. Ovi plinovi ne čine štete osjet¬ 
ljivim i vrućim predmetima od stakla ili od porcelana, kad se peku. Ve¬ 
limo, da su to indiferentni plinovi, u koliko se tiče ovih predmeta. 
Ali bi takvim predmetima uvelike mogli da naude mnogi plinoviti spojevi 
sumpora, koji nastaju, kad na pr. sagorjeva kameni ugalj. U kamenom 
ugljenu imade sumpora, svakako u nesravnjivo mnogo većoj množini, nego 
što ga nalazimo u drvetu. Neki bi od tih spojeva sumpora bili, recimo, 
razlogom, da nam od njih pomuti staklo, ili da se na porcelanu ne uhvati 
lijepa caklovina. . 

Sagorjevajući drvo, zaostaje pepeo, koji je^ u glavnom čist kalijev 
karbonat ili kao što ga obično nazivamo — potašom. Da bi ljudi dobili 
te potaše u dovoljnoj množini, koja se troši u kemijskoj industriji, spalji¬ 
vali su još otprilike nekoliko desetaka godina unatrag cijele šume. Po¬ 
tašom se služimo pripremajući smjese, iz kojih nastaju talenjem mnoge 
vrste stakla. Zatim je trošimo naročito u svrhu fabrikacije sapuna, pa 
raznih boja i najposlije, da načinimo mnoge od najpotrebnijih medicinskih 
preparata. Međutim danas pripravljamo potašu na takav način, koji je 
mnogo čišći, pa i jeftiniji, t. j. služimo se silom elektriciteta. Var. 


RAZGOVORI, j 


Gosp. Vilim Miolčić, — Zagreb. Ženka hrušta odlaže jajašca u 
zemlju, a ličinke, grčice, koje se iz njih razvijaju, iz početka su na okupu; 
kasnije se raziđu, podgrizaju korijenje, čine štetu. Zakukuije se, a iz ku¬ 
kuljice razvije se hrušt u jesen, prezimi i tek u proljeće izvuče se kornjaš 
iz zemlje, da brsti lišće stabala, bjelogorice (i voćaka), dok za crnogoricu 
malo mari. Razvoj traje kraće, ili dulje vremena; u našim predjelima po¬ 
javljuje se hrušt u većoj množini svake treće godine, a ne^ kako se to 
i kod nas više puta piše, svake četvrte godine, što vrijedi za sjever¬ 
nije, hladnije predjele. Ova godina bila je za Zagreb hrušteva godina. Lr. 

Gosp. Gjuro Barac, — Brod n. S. Pitate: Zašto je riječna voda 
hladna kada Sunce šija, a kada ne šija i kada kiša pada, te u jutro - 
topla? O tome da ste se osvjedočili kupajući se u Savi. Vaše opažanje nije 
ispravno. Ako biste češće na dan mjerili toplinu vode u Savi toplomj e- 
rom, opazili biste, da je savska voda najtoplija pod veče, a nipošto u 
jutro, kao što ste to Vi opazili, kupajući se. Ljudski nas osjećaj često 
vara, pa tako i u tom slučaju. Kada je zrak hladan (a to je u jutro i kada 
kiša pada), tada nam se voda pričinja toplom zbog kontrasta, a naprotiv 
nam je voda hladna za naš osjećaj, kada ja zrak topao. 

Gosp. Radivoj Knežević, — Tovarnik. Kukac, što nam ga poslaste 
jest cvrčak (cicada). Zovu na nekim mjestima kod nas cvrčkom i šturka 
(Grille). — Cvrčak je češći kod nas u Primorju i toplijim predjelima, dok 
je po ostaloj Hrvatskoj rjeđi. Spada među rilčare s jednakim krilima, 
kamo spadaju t ušenci. Mužjaci cvrče dosta jako sa dvije zaokružene 
pločice na početku trbušne strane. Lr. 

Naši ti ft vi lltpftipliitplii Ne P restan0 se okupljaju oko nas 
HclM IlUVi UIC111C1J11C1|1. novi utemeljitelji, uvažujući važnost 

našega djelovanja. Evo nove četice: Grivičić Leonard, Mervar Vjekoslav, 
Hrvatska sveopća kreditna banka u Zagrebu, Ehrlich Ernst, Herzog 
Arnold, Ilakovac Stanislav, Sonnenberg Albert, Herman Ivan, Mazura 
dr. Lav, Radošević dr. Edo, Hrvatska zemaljska banka d. d. po¬ 
družnica u Osijeku. — Utemeljitelji plaćaju 200 K članarine i dobivaju 
dok su živi redovite društvene edicije 


Dragovoljni prinosi pritiču neprestano, pa u ovom broju donosimo 
ove darovatelje: Preradov Gjoka 30K, Karlavaris Ivan 2K 60f., Balešič 
Dragan 10 K, Langhoffer August dr. 27 K 76 f., K. F. 20 K, Hrvatska sve¬ 
opća kreditna banka 100 K, Golubić Kazimir 4 K, Stojanović Jovan 3 K, 
Petranović Dušan 12 K. Stanišić Košta 5 K, Tadić Ante 5 K, Mihanović 
Stjepan 10 K, Knežević Ra„divoj 6 K, Oršanić Hugo 5 K, Miljenko Nonvveiller 
2 K, Jovan Diklić 8 K, Čubelić Mane 8 K, Heim Karlo 8 K, Đaci realne 
gimnazje u Bjelovaru darovali su 129 K 34 f. Imena ovih mladih pobornika 
donijet ćemo u idućem broju „Prirode". 


Uspjeh natječaja za članke u lanjskoj „Prirodi". Mi smo po¬ 
četkom god. 1917. raspisali natječaj od 100 K za najbolji članak u „Prirodi". 
Nije bilo članka, koji ne bi bio dobio znatan broj glasova, što je znak, 
da se način pisanja u našoj „Prirodi" osobito sviđao čitačima. Najviše je 
glasova dobio F. Bubanović za članak „Sunce i život".' — Upozorujemo 
čitače, da smo i ove godine raspisali natječaj za najbolji članak u ovo¬ 
godišnjoj „Prirodi". 


GLASNIK, naučna smotra, nije mogao još da izađe nešto radi štrajka sla¬ 
gara, nešto radi nestašice radnih sila u tiskari. Na jesen ćemo izdati sva 
četiri sveska ujedno, pa ćemo o tom obavijestiti u „Prirodi" naše članove. 

Karta zvjezdanoga neba raspačana je, pa čim izađe druga naklada, 
što će biti doskora, javit ćemo našim čitačima. 
fflIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIM 

Mnogi članovi, uviđajući sve teže prilike, koje biju svako tiskovno 
poduzeće, šalju nam novčanu pripomoć. Mi ćemo imena darovatelja obje¬ 
lodaniti u našoj „Prirodi". Pozivamo sve članove, koji mogu, neka po¬ 
šalju u ime pripomoći za izdavanje društvenih edicija ma i najmanji do¬ 
prinos. U ovo teško ratno vrijeme, što ga proživljujemo, mi se nadamo, da će 

dragovoljni prinosi članova 

■olakšati naš položaj, u koji nas dovode strahotno skupe tiskarske po¬ 
trepštine. Komu je stalo do uspjeha našega društva, neka žrtvuje koju 
svotu; pomoći će dobroj stvari i unaprediti naš rad. 



Priroda izlazi svaki mjesec osim srpnja i kolovoza. Cijena 
joj je na čitavu godinu 8 K; učitelji pučkih škola i đaci 
plaćaju 5 K. Pojedini liroj stoji i >( ) fil. 
Narudžbe prima uredništvo „Prirode" Zagreb, Demetrova ul. 1. 


Sadržaj. Članci: E. S. Thompson: Bingo. pripovijest o mom 
psu. Str. 145. — Dr. Ivan Gjaja: Iz fiziologije. Str. 159. — Dr. Gorjanović- 
Kramberger: Pračovjek iz Krapine. Str. 162. — Pabirci. Str. 166. — Raz¬ 
govori. Str. 167. Naši novi utemeljitelji... Dragovoljni prinosi... Uspjeh 
natječaja... Glasnik... Karta zvjezdanoga neba... Dragovoljni prinosi 
članova ... Priroda ... Str. 168. 


Vlasništvo i naklada društva. Tisak kr. zem. tiskare u Zagrebu 

lica broj 3. 


ZAGREB 


Ilica broj 3. 


Dionička glavnica 20 milijuna kruna 
Pričuve 13'/ 2 milijuna kruna 

Bankovni ocijel* 


I 

1 

i 

I 

I 


Eskomptira mjenice i devize. 

Prima novac naukamaćenjena 
uložne knjižice, doznačnice ili teku¬ 
ći račun, te doznačuje isplaćivanja 
na sva tržišta tu i inozemstva. 

Izdaje kreditna pisma na tu i 
inozemstvo. 


Preuzima u pohranu vrijedno¬ 
sne papire i stavlja strankama na 
uporabu posebno uredjene bla¬ 
gajne (Safe-Depot) pod ključem 
same stranke i suzatvorom zavoda 
uz umjerenu pristojbu. 


Odio ara šumske poslove. 

Prolzvadja exportne klade 
I drva za gorenje na veliko 
i t. d. 

Financira šumske poslove. 


Podržaje vlastite pilane za 
proizvodnju svih vrsti hrastove i 
bukove rezane gradje. 

Podržaje ljuštionu za proiz¬ 
vodnju paccona. 


Mj enj ačniea . 


Kupuje i prodaje vrijednosne 
papire. 

Kupuje i prodaje inozemni ko¬ 
vani i papirni novac. * 

Isplaćuje predujmove na zalog 
vrijednosnih papira. 

Unovčuje kupone te izžrebane 
papire 1 srećke. 

Prodaje na obročnu otplatu 
srećke svake vrsti po jedan ili po 


više komada prema izboru kupca 
s bezodvlačnim pravom igre. 

Prodaje vlastite 4'/ 2 % založ- 
nice koje su pupilarno sigurne, 
sposobne za svake vrsti jamče¬ 
vine, kao i za vojno -ženidbene 
jamčevine, te su vrlo podesne za 
koristonosno ulaganje prištednja. 

Obavlja besplatno dvidencu 
žrebanja srećaka i drugih žreba- 
nju podvrženih papira. 


Hipotekarni odjel. 


Podjeljuje na zemljišni posjed, 
a u većim gradovima i na najamne 
kuće Hipotekarne zajmove na 
amortizaciju. 


Podjeljuje na temelju gradjevnih 
nacrta i troškovnika u većim gra- 
i đovima Amortizacione zajmove 
kao gradjevne vjeresije. 


Podružnice: u Osijeku, u Vinkovcima i Petrinji. 
Javno skladište u Zagrebu. 




Kupujte „Bošković-kalendar“ za g. 1918.! 




m 


m 

Ej 

m 

m 

□ 


9*'■"%. 


Dionička glavnica K 4,000.000‘— Pričuve K 1,600.000-— 

Ulošci preko K 20,000.000 

Prima uloške »a knjižnice i na tekući račun te ih ukamaćuje najpo¬ 
voljnije. 

Bavi se sasvim poslovima, koji spadaju u bankovnu struku. 
Matica je od- preko^SoO hrvatskih seljačkih zadruga, koje broje oko 
40.000 članova. Osniva' zadruge u svim krajevima domovine. 

Kupuje dobra za parcelacije i kolonizacije, a preuzima komisio- 
nalno prodavanje istih. 

BobavSja sve vrsti gospodarskih potrepština. 

HHV6TSH9 F0L30S3ELSK9 BUNDI D. D. | 

Centrala: Zagreb, Preradovićeva ul. br. 5. 

Podružnice: Rijeka: Ugao Via della Torre i Via del Porto. Sarajevo: Voj- B 
votkinje Sofije ulica broj 58. — Ispostave: Bribir, Čabar, Hreljin. ;>| 


Upravlja zemaljskim svilogojstvom (odsjek I.). gf| 

Sanatorij u Zagrebu 

zdravstveni zavod -uređen najmodernije za sve opera¬ 
tivne, unutarnje, očne i kožne bolesti, za porode, kao 
što i za lake živčane bolesti, te u opče za bolesnike, 
kojima bi radi teških njihovih bolova, visoke starosti 
ili manjkave kućne njege ovakov zavod bio poželjan. 
Od primitka su isključeni slučajevi pošasnih bolesti i umobola. — Za 
pobliže informacije obratiti se na ravnateljstvo zavoda Jelisavina ul. 18. 



Kod uredništva „Prirode", Zagreb, Demetrova ul. 1, 
mogu se uz cgOtpV ilGVSC kupiti ove vrlo lijepo 
opremljene knjige, koje svakom prijatelju prirodnih nauka 
osobito preporučujemo: 

1 1 J - za članove i 


pretplatnike 

C. Flanmiarion: Pripovijest o repatici . K 2‘— 1-50 

E. S. Thompson :^Arno .K 3-— 2 - — 

M. Maeterlinck: Život pčela (vezano) . . K 5‘— 4-— 

K. Ewald: Dvonožac . . .K 2-— U50 

Boškovie astronomski kalendar za 1918. . K 2-— P40 
Kugler: Karta zvjezdanog neba (u tisku) K 4-— 3 — 

C. Flammarion: Propast svijeta . . . . K 5-80 4 40 









